APROBACIÓN DEFINTIVA DA MODIFICACIÓN DA ORDENANZA FISCAL DO IMPOSTO SOBRE CONSTRUCCIÓNS, INSTALACIÓNS E OBRAS
ADMINISTRACIÓN LOCAL — Municipal — Poio (Ordenanzas e Regulamentos, 02/08/2022)

Rematado o período de exposición ao público e non téndose presentadas reclamacións enténdese definitivamente adoptado o acordo plenario de data 31.05.2022 de aprobación da ORDENANZA FISCAL REGULADORA DO IMPOSTO SOBRE CONSTRUCIÓNS, INSTALACIÓNS E OBRAS cuxo texto se reproduce a continuación: 1. Constitúe o feito impoñible deste imposto a realización, en todo o termo municipal de Poio, de calquera construción, instalación ou obra para a que se esixa a obtención da correspondente licenza de obras ou urbanística, se obtivera ou non a dita licenza ou para a que se esixa presentación de declaración responsable ou comunicación previa, sempre que a expedición da licenza ou a actividade de control corresponda a este municipio.2. Para estes efectos enténdese por construción, instalación ou obra as seguintes: a) Construción de toda clase de edificación e instalación de nova planta. b) Derrubamentosc) Obras que afecten ao interior ou exterior de edificios. d) Aliñacións e rasantes. e) Obras de fontanería e de rede de sumidoiro. f) Obras que se realicen en cemiterios. g) Calquera outra construción, instalación ou obra que requira licenza de obra ou urbanística oupresentación de declaración responsable ou comunicación previa.3. Quedan tamén incluídas no feito impoñible do imposto as construcións, instalacións e obras que se realicen en cumprimento dunha orde de execución municipal ou aquelas que requiran a existencia previa dun acordo ou dunha concesión. Nestes casos, a licenza entenderase outorgada unha vez ditada a orde de execución, adoptado o acordo ou adxudicada a concesión polos órganos municipais competentes, con cumprimento dos trámites preceptivos.4. Non se entenderán incluídas no feito impoñible do imposto as construcións, instalacións ou obras autorizadas en proxectos de urbanización. Está exenta do pagamento do imposto a realización de calquera construción, instalación ou obra da que sexa o dono o Estado, as Comunidades autónomas ou as entidades locais, que, estando suxeita ao mesmo, vaia ser directamente destinada a estradas, ferrocarrís, portos, aeroportos, obras hidráulicas, saneamento de poboacións e das súas augas residuais, aínda que a súa xestión se leve a cabo por organismos autónomos, tanto se se trata de obras de novo investimento como da súa conservación.1. Son suxeitos pasivos deste imposto a título de contribuíntes, as persoas físicas ou persoas xurídicas e as entidades ás que se refire o artigo 35 da Lei 58/2003, do 17 de decembro, xeral tributaria, que sexan donas da construción, instalación ou obra, teñan ou non a propiedade dos inmobles sobre os que se realice aquela. Para estes efectos previstos no parágrafo anterior terá a consideración de dono/a da construción, instalación ou obra quen soporte os gastos ou custos que supoña a súa realización.2. No suposto de que a construción, instalación ou obra non sexa realizada polo suxeito pasivo contribuínte, terá a condición de suxeito pasivo substitutos/a do/a mesmo/a quen solicite as correspondentes licenzas ou presente as correspondentes declaracións responsables ou comunicacións previas ou quen realice as construcións, instalacións ou obras.1. A base impoñible do imposto está constituída polo custo real e efectivo da construción, instalación ou obra, entendéndose por tal, para estes efectos, o custo de execución material daquela.2. Non forman parte da base impoñible o imposto sobre o valor engadido e demais impostos análogos propios de réximes especiais, as taxas, prezos públicos e demais prestacións patrimoniais de carácter público local relacionadas, no seu caso, coa construción, instalación ou obra, nin tampouco os honorarios de profesionais, o beneficio empresarial do/a contratista nin calquera outro concepto que non integre, estritamente, o custo de execución material, sempre que a existencia e contía destes conceptos resulten dos respectivos contratos, orzamentos ou documentos suficientemente acreditativos.1. A cota deste imposto será o resultado de aplicarlle á base impoñible o tipo de gravame.2. O tipo de gravame será o seguinte: -2,40% para as edificacións destinadas a vivendas unifamiliares en réxime de autopromoción. -4,00% para as edificacións destinadas a vivendas unifamiliares ( que non se atopen nun réxime de autopromoción) e as construcións, instalacións e obras menores así como as restantes de construcións, instalacións e obras incluídas as vivendas plurifamiliares.1. As construcións, instalacións ou obras para a instalación de sistemas de aproveitamento térmico ou eléctrico da enerxía solar para autoconsumo gozarán dunha bonificación do 95%. Para a aplicación desta bonificación será necesario que os colectores obxecto da instalación dispoñan da correspondente homologación administrativa. Non se concederá esta bonificación cando a implantación destes sistemas sexa obrigatoria a teor da normativa específica na materia. Esta bonificación alcanzará exclusivamente á parte da cota correspondente ás construcións, instalacións ou obras destinadas estritamente á fin indicada e en ningún caso se concederá se a construción, instalación ou obra non está amparada pola correspondente licenza ou presentación de declaración responsable ou comunicación previa. Para a súa concesión será requisito a solicitude expresa da persoa obrigada ao pago no prazo máximo de tres meses dende a concesión da licenza ou presentación de declaración responsable ou comunicación previa, acompañando copia do presuposto de obra que determine razoadamente o custo que supón a parte da construción, instalación ou obra bonificable, identificación da licenza de obras ou orde de execución ou declaración responsable ou comunicación previa presentada que a ampara, así como calquera outra documentación que a persoa interesada estime oportuna. A devolución que xere a eventual concesión deste beneficio fiscal recibirá o tratamento a efectos de xuros previsto no artigo 31 da Lei xeral tributaria, aprobada pola Lei 58/2003, do 17 de decembro. Este beneficio fiscal terá carácter provisional en tanto polo concello non se proceda á comprobación dos feitos e circunstancias que permitiran o seu desfrute e se dite a correspondente liquidación definitiva, se aprobe se é o caso a correspondente acta de comprobado e conforme ou transcorran os prazos para a súa comprobación.2. Gozarán dunha bonificación de ate o 95% da cota as construcións, instalacións e obras que sexan declaradas de especial interese ou utilidade municipal por concorrer circunstancias sociais, culturais, histórico artísticas ou de fomento do emprego. Corresponderá ao Pleno a aprobación da mesma previa solicitude do suxeito pasivo.3. Gozarán dunha bonificación do 50% da cota as construcións, instalacións e obras referidas á construción de vivendas de protección oficial.4. Gozarán dunha bonificación do 50% da cota as obras de reforma e adaptación á Lei 8/97, de 20 de agosto de accesibilidade e supresión de barreiras arquitectónicas. Esta bonificación aplicarase exclusivamente ás obras que tiveran unha licenza de construción anterior á entrada en vigor da citada Lei. O imposto devengarase no momento de iniciarse a construción, instalación ou obra, aínda cando non contase coa correspondente licenza ou, no seu caso, non se presentase ou non producira efectos xurídicos a presentación de declaración responsable ou comunicación previa.1. Cando se solicite a licencia preceptiva ou se presente declaración responsable ou comunicación previa practicarase liquidación provisional na que a base impoñible determinarase en función de: a) O orzamento presentado polas persoas interesadas sempre que o mesmo fose visado polo Colexio Oficial correspondente cando isto constitúa un requisito preceptivo. b) En calquera outro caso, será o/a técnica/a municipal quen supervise o proxecto e a valoración, sendo quen determine a base impoñible de acordo co custo estimado do proxecto.2. No caso de que se modifique o proxecto da construción, instalación ou obra e houbese incremento do valor segundo o orzamento de execución material, ou segundo o de módulos, practicarase unha liquidación complementaria.3. A liquidación practicada terá carácter de provisional ata que se proceda á comprobación administrativa regulada no artigo 9 ou, no seu caso, que transcorreran os prazos de prescrición do dereito desta administración a efectuar a dita comprobación.1. Unha vez finalizada a construción, instalación ou obra, e tendo en conta o custo real e efectivo, o Concello, mediante a oportuna comprobación administrativa, modificará no seu caso a base impoñible á que se refire o artigo anterior, practicando a correspondente liquidación definitiva, e esixindo do suxeito pasivo ou reintegrándolle, no seu caso, a cantidade que corresponda. Esta función corresponderá ao servizo de inspección tributaria do concello.2. Considérase finalizada unha construción, instalación ou obra na data que se conceda, pola Xunta de Goberno Local, licenza de primeira ocupación do obxecto tributario. De non ter que obter esta, atenderase á data na que a Administración puido ter coñecemento da finalización das ditas obras.3. As datas sinaladas no parágrafo anterior determinarán o inicio do cómputo da prescrición do dereito da administración a practicar unha liquidación definitiva. A inspección e recadación do imposto realizarase de acordo co previsto na Lei xeral tributaria e nas demais leis do Estado reguladoras da materia, así como nas disposicións ditadas para o seu desenvolvemento. No relativo ás cualificacións das infraccións tributarias, así como á determinación das sancións que polas mesmas correspondan en cada caso, aplicarase o réxime regulado na Lei xeral tributaria e nas disposicións que a complementan e desenvolven. A presente modificación da Ordenanza, aprobada polo Pleno da Corporación, unha vez publicada integramente no Boletín Oficial da Provincia entrará en vigor, producindo efectos ata a súa modificación ou derrogación.